# কোদানশা

কোদানশা লিমিটেড| ২০২১ সাল থেকে ব্যবহৃত লোগো |
| বুনকিও, টোকিওতে সদর দপ্তর |
| স্থানীয় নাম | 株式会社講談社  |
| রোমানিকৃত নাম | কাবুশিকি-গাইশা কোদানশা |
| প্রাক্তন নাম | দাইনিপ্পন ইয়ুবেনকাই-কোদানশা (১৯১১–১৯৫৮) |
| ধরন | পারিবারিক মালিকানাধীন ব্যক্তিগত কেকে |
| আইএসআইএন | JP3288600004 |
| শিল্প | প্রকাশনা, সঙ্গীত |
| প্রতিষ্ঠাকাল | ১৯০৯ (1909) (দাই নিপ্পন ইয়ুবেনকাই হিসেবে) |
| প্রতিষ্ঠাতা | সেইজি নোমা |
| সদরদপ্তর | ওতোওয়া, বুনকিও, টোকিও, জাপান |
| বাণিজ্য অঞ্চল | বিশ্বব্যাপী |
| প্রধান ব্যক্তি | ইয়োশিনোবু নোমা (প্রেসিডেন্ট এবং সিইও) |
| পণ্যসমূহ | বই, লাইট নভেল, ম্যাগাজিন, মাঙ্গা, কমিকস, সিডি এবং ডিভিডি (কিং রেকর্ডসের মাধ্যমে) |
| মালিক | নোমা পরিবার (নোমা কালচারাল ফাউন্ডেশন ৩৯.২%) |
| কর্মীসংখ্যা | ৯১৪ (সেপ্টেম্বর ২০১৩-এর হিসাব অনুযায়ী) |
| অধীনস্থ প্রতিষ্ঠান | কিং রেকর্ড কোং, লিমিটেড কোবুনশা কোদানশা ইউএসএ ইচিজিনশা ওয়ানি বুকস |
| ওয়েবসাইট | www.kodansha.co.jp |

**কোদানশা লিমিটেড** (জাপানি: 株式会社講談社, হেপবার্ন: *কাবুশিকি-গাইশা কোদানশা*) হলো একটি জাপানি ব্যক্তিগত মালিকানাধীন প্রকাশনা এবং সঙ্গীত সংস্থা। এটির সদর দপ্তর বুনকিও, টোকিওতে অবস্থিত । **কোদানশানাকায়োশি*, *মর্নিং*, *আফটারনুন*, *সাপ্তাহিক ইয়ং ম্যাগাজিন*, *সাপ্তাহিক শৌনেন ম্যাগাজিন*, এবং *বেৎসাতসু শৌনেন ম্যাগাজিন*-এর মতো মাঙ্গা ম্যাগাজিন প্রকাশ করে। এছাড়াও, *গুঞ্জো*, *সাপ্তাহিক গেন্দাই*-এর মতো সাহিত্য পত্রিকা এবং জাপানি অভিধান *নিহোঙ্গো দাইজিতেন* প্রকাশ করে। কোদানশা ১৯০৯ সালে সেইজি নোমা দ্বারা প্রতিষ্ঠিত হয়েছিল এবং তার পরিবারের সদস্যরা সরাসরি বা নোমা কালচারাল ফাউন্ডেশনের মাধ্যমে এর মালিক হিসেবে রয়েছেন।

## ইতিহাস

সেইজি নোমা ১৯০৯ সালে *দাই-নিপ্পন ইয়ুবেনকাই* (大日本雄辯會, "বৃহত্তর জাপান বাগ্মী সমিতি")-এর একটি শাখা হিসেবে কোদানশা প্রতিষ্ঠা করেন এবং এর প্রথম প্রকাশনা হিসেবে সাহিত্য পত্রিকা *ইয়ুবেন* (雄辯) প্রকাশ করেন। *কোদানশা* নামটি (*কোদান ক্লাব* নামক একটি বিলুপ্ত পত্রিকা থেকে নেওয়া) ১৯১১ সালে উদ্ভূত হয়, যখন প্রকাশক আনুষ্ঠানিকভাবে *দাই-নিপ্পন ইয়ুবেনকাই*-এর সাথে একীভূত হয়। কোম্পানিটি ১৯৫৮ সাল থেকে তার বর্তমান আইনি নাম ব্যবহার করে আসছে। এর নীতিবাক্য হলো *"omoshirokute, tame ni naru"* (面白くて、ためになる, "মজাদার এবং উপকারী হওয়া")।

কোদানশা লিমিটেড ওতোওয়া গ্রুপের মালিক, যা কিং রেকর্ডস এবং কোবুনশার মতো সহায়ক সংস্থাগুলো পরিচালনা করে। এটি ডিজনির সাথে ঘনিষ্ঠভাবে জড়িত এবং টোকিও ডিজনিল্যান্ডের একজন আনুষ্ঠানিক পৃষ্ঠপোষক।

কোদানশা জাপানের বৃহত্তম প্রকাশক। ২০০২ সালের মন্দা এবং প্রকাশনা শিল্পের পতনের কারণে এর আয় কমে যায়। দ্বিতীয় বিশ্বযুদ্ধের পর প্রথমবারের মতো ২০০২ অর্থবছরে কোম্পানিটি ক্ষতির সম্মুখীন হয়। কোদানশা কোদানশা মাঙ্গা পুরস্কার স্পনসর করে, যা ১৯৭৭ সাল থেকে চলে আসছে।

২০২২ সালের ৩০ নভেম্বর, কোদানশা ডিজনির সাথে একটি বর্ধিত অংশীদারিত্বের ঘোষণা দেয়, যার আওতায় তাদের মাঙ্গার উপর ভিত্তি করে নির্মিত অ্যানিমে অরিজিনালগুলো একচেটিয়াভাবে ডিজনি+-এ মুক্তি পাবে, যা *টোকিও রিভেঞ্জার্স*-এর দ্বিতীয় মৌসুম দিয়ে শুরু হয়।

## *কে মাঙ্গা*

একটি মানচিত্র যেখানে *কে মাঙ্গা* উপলব্ধ দেশগুলো দেখানো হয়েছে ৪ ফেব্রুয়ারি ২০২৫ (2025-02-04)-এর হিসাব অনুযায়ী
২০২৩ সালের ২১ মার্চ, কোদানশা *কে মাঙ্গা* নামে একটি মাঙ্গা বিতরণ পরিষেবা ঘোষণা করে, যা প্রাথমিকভাবে ২০২৩ সালের ১০ মে মার্কিন যুক্তরাষ্ট্রে চালু হয়েছিল। এটি প্রায় ৪০০টি শিরোনাম দিয়ে শুরু হয়েছিল, যার মধ্যে ৭০টি ছিল চলমান সিরিজের একযোগে প্রকাশনা ছিল। পরবর্তীকালে, এটি কানাডা, অস্ট্রেলিয়া, নিউজিল্যান্ড, সিঙ্গাপুর, ফিলিপাইন, থাইল্যান্ড, ভিয়েতনাম, হংকং, তাইওয়ান, ভারত, মেক্সিকো এবং ব্রাজিলসহ ৩০টিরও বেশি দেশে প্রসারিত হয়।

## অন্যান্য সংস্থার সাথে সম্পর্ক

কোম্পানিটি এনএইচকে (জাপানের পাবলিক ব্রডকাস্টার)-এর সাথে একটি কিছুটা জটিল সম্পর্ক বজায় রাখে। কোদানশার প্রকাশিত অনেক মাঙ্গা এবং উপন্যাস এনএইচকে-তে অ্যানিমে হিসেবে প্রচারিত হয়েছে, যেমন *কার্ডক্যাপ্টর সাকুরা*। তবে, ২০০০ সালের অক্টোবরে *গেন্দাই* ম্যাগাজিনের একটি সংখ্যায় এনএইচকে-র বিরুদ্ধে ইন্দোনেশিয়ায় ডিনামাইট ফিশিং নিয়ে একটি সংবাদ প্রতিবেদনে জাল ফুটেজ ব্যবহার করার অভিযোগ আনা হলে, দুটি সংস্থার মধ্যে সম্পাদকীয় সংঘাত দেখা দেয়।

## প্রদত্ত পুরস্কার

কোদানশা নিম্নলিখিত পুরস্কারগুলো প্রদান করে:

* নোমা সাহিত্য পুরস্কার
* নোমা নবাগত লেখক সাহিত্য পুরস্কার
* কোদানশা মাঙ্গা পুরস্কার
* এডোগাওয়া রানপো পুরস্কার

* এডউইন ও. রাইশাওয়ার মেমোরিয়াল হাউস
* কোদানশা নোমা মেমোরিয়াল মিউজিয়াম
* নোমা পুরস্কার
* টাটল পাবলিশিং
* ভার্টিকাল (প্রকাশক)

## তথ্যসূত্র

## বহিঃসংযোগ

* কোদানশার দাপ্তরিক জাপানি ওয়েবসাইট (জাপানি ভাষায়)
* অ্যানিমে নিউজ নেটওয়ার্কে কোদানশা

টেমপ্লেট:কোদানশা মাঙ্গা ম্যাগাজিন